LEHDISTÖTIEDOTE JULKAISUVAPAA HETI

Continental ja John Deere yhteistyöhön: Continentalin maatalousrenkaille ensiasennushyväksyntä

* **John Deere 6-sarjan traktoreihin on nyt saatavilla Continentalin Tractor70- ja 85-renkaita 30 eri koossa.**
* **Renkaat on valmistettu huippuolosuhteissa Lousadon tehtaalla Portugalissa.**

Maailman johtavana maatalousteknologiavalmistajana tunnettu John Deere ja Continental ovat solmineet yhteistyösopimuksen. Sen myötä John Deeren keskikokoisiin 6MC-, 6RC-, 6M- ja 6R-traktoreihin on saatavilla Continentalin Tractor70- ja Tractor85-renkaita. Kaikki Continentalin 30 maatalousrengasta saivat ensiasennushyväksynnän kattavassa tehdasauditoinnissa Portugalin Lousadon tehtaalla. Kumppanuussopimuksen ansiosta johtava teknologiayrityksenä tunnettu Continental laajentaa edelleen liiketoimintaansa maataloussektorilla.

**Modernille rengastehtaalle loistava arvosana tehdasauditoinnissa**

Kumppanuussopimuksen yhtenä edellytyksenä oli, että John Deere on ensimmäinen OEM-auditoitu maatalousrenkaiden käyttäjä. Lousadon tehtaalla suoritetussa auditoinnissa selvitettiin tehtaan laadunhallinta-, toimitus- ja riskienhallinta sekä tilauksien käsittelyn prosesseja. Continentalin ultramoderni rengastehdas läpäisi tarkastajien mukaan auditoinnin erinomaisin tuloksin.

**Standardirenkaat innovatiivisella N.flex- ja Bead-teknologialla**

Tractor70- ja Tractor85-renkaat on valmistettu äärimmäisen kestäviksi. Joustava N.flex-nailonrunko sekä jalkaosan Single-Wire Bead -teknologia takaavat erinomaisen ajomukavuuden, alhaisen maaperän tiivistymisen sekä hyvän pidon. Rungossa käytetty N-flex-nailonteknologia tekee renkaasta äärimmäisen vankan ja iskunkestävän. Se mahdollistaa renkaan kylkialueen joustavuuden, mikä takaa loistavan ajettavuuden ja vähentää maaperän tiivistymistä. Jalkaosan tukeva ja kompakti reunavaijeri varmistaa korkean vääntömomentin vanteelta renkaalle, ja se pitää muotonsa vaativassakin käytössä.

Molemmat renkaat on suunniteltu lisäämään traktorien suorituskykyä sekä minimoimaan sen käyttämiä resursseja. Renkaiden on todettu menestyvän myös suuremmilla vetovoimilla, kuten John Deeren 6MC-, 6RC-, 6M- ja 6R-traktoreilla, jolloin renkaiden luisto on todettu vähäisemmäksi ja ajettavuus vakaammaksi.

*Continental kehittää edellä käyvää teknologiaa ja palveluita ihmisten ja tavaroiden verkottuneeseen ja vastuulliseen liikkumiseen. Vuonna 1871 perustettu yritys tarjoaa turvallisia, tehokkaita, älykkäitä ja edullisia ratkaisuja ajoneuvoja, koneita, liikennettä sekä kuljetuksia varten. Vuonna 2018 Continentalin myynti oli 44,4 miljardia euroa, ja se työllistää yli 244 000 työntekijää 61 maassa.*[*www.continental-rengas.fi*](http://www.continental-rengas.fi)

**Lisätietoja:**

Petri Enges

Myyntipäällikkö, maatalousrenkaat
Continental Rengas Oy

petri.enges@conti.de

Puh. 040 508 7854